[{"text_idx": "#000002", "text": "Castell Caerffili yw castell mwyaf Cymru ac ail fwyaf Prydain (Castell Windsor yw\u2019r mwyaf) ac mae\u2019n edrych dros safle trawiadol 30 erw. Mae yno dyrau i\u2019w harchwilio, drysfa i\u2019w datrys, a ffau ddreigiau a mawredd y Neuadd Fawr i\u2019w darganfod; mae Castell Caerffili yn faes chwarae delfrydol i haneswyr ifanc."}, {"text_idx": "#000003", "text": "Cafodd y gaer ganoloesol hon ei hadeiladu rhwng 1268 ac 1271 yn bennaf gan Gilbert de Clare. Ca\u0302i ei alw\u2019n Gilbert \u2018The Red\u2019 oherwydd ei wallt coch a oedd yn arwydd o\u2019i dras Normanaidd, a chododd y castell hwn er mwyn rheoli Morgannwg ac atal Llywelyn ap Gruffudd, Tywysog Cymru, rhag gwireddu ei ddyheadau yn y de."}, {"text_idx": "#000005", "text": "Ymosododd y Cymry droeon ar Gastell Caerffili, ond mae wedi parhau\u2019n gaer anodd ei chipio ac efallai\u2019n un o\u2019r cadarnleoedd cryfaf a welwyd erioed. Methodd hyd yn oed ymdrechion pengryniaid Oliver Cromwell a\u0302 thorri drwy ffiniau\u2019r castell, er iddynt adael marc eithaf amlwg arno, sef y tw\u0302r cam enwog sydd ar ogwydd o 3 metr ers 1648."}, {"text_idx": "#000010", "text": "Toiledau nad ydynt ar agor bob amser"}]